Lewis Hamilton ajoi selvään voittoon Silverstonessa.

Mercedeksen Lewis Hamilton ajoi jo viidenteen kotivoittoonsa Britannian GP:ssä.

Hamilton johti kisaa lähdöstä maaliin. Kilpailun loppu oli dramaattinen, sillä Ferrareista hajosivat vasemmat eturenkaat peräkkäisillä kierroksilla.

Erinomaisen viikonlopun ajanut Kimi Räikkönen oli kiinni kakkospaikassa, mutta vasen eturengas puhkesi kolmanneksi viimeisellä kierroksella. Sebastian Vettelille tapahtui sama pian Räikkösen jälkeen, ja saksalainen putosi seitsemänneksi.

Valtteri Bottas nousi upeasti 9. ruudusta kakkoseksi. Räikkönen oli maalissa kolmas. Bottas oli ennen Ferrareiden rengasrikkoja Räikkösen ja Vettelin välissä kolmantena.

Räikkönen oli kisan jälkeen selvästi pettynyt.

Max Verstappen oli kisan alkuosan tähti. Hän nousi lähdössä Vettelin edelle ja ajoi varikkopysähdykseensä asti kolmantena. Verstappen otti rajusti yhteen Vettelin kanssa ja puolusti tyylikkäästi paikkaansa. Vettel tuli kuitenkin kierrosta ennen Verstappenia sisään ja kuittasi edelle Red Bullin hitaan stopin takia.

Verstappen oli maalissa neljäs. Perältä startannut Daniel Ricciardo nousi peräti viidenneksi.

Force Indian jäsentenvälinen meni Esteban Oconille. Ranskalainen voitti Sergio Perezin ensimmäistä kertaa tällä kaudella sellaisessa kisassa, jossa molemmat pääsivät maaliin asti pistesijalla.

Felipe Massa oli Williamsilla 10:s. Stoffel Vandoorne jäi McLarenilla 11:nneksi. Hänen tallikaverinsa Fernando Alonso keskeytti jo kuudetta kertaa tällä kaudella. Auto petti espanjalaisen alta taas kerran.

Lewis Hamilton juhli voittoa Silverstonessa. Voitto oli Bottakselle jo viides Silverstonessa.­

Hamilton johtaa Vetteliä MM-sarjan kärjessä nyt yhdellä pisteellä (177–176). Bottas on 23 pisteen päässä kärjestä 154 pisteellään. Viidentenä majaileva Räikkönen nousi 98 pisteeseen.